Nacrt

****

**MINISTARSTVO KAPITALNIH INVESTICIJA**

**K O N C E S I O N I A K T**

**o nemetaličnoj mineralnoj sirovini tehničko-građevinskog kamena (vulkanit)**

**lokaliteta “Piševska rijeka 2”, Opština Andrijevica**

**Podgorica, oktobar 2021**

**OPŠTI PODACI O KONCESIONOM AKTU**

**Naziv Koncesionog akta:**

**Koncesioni akt o nemetaličnoj mineralnoj sirovini tehničko-građevinskog kamena (vulkanit)**

**lokaliteta “Piševska rijeka 2”, Opština Andrijevica**

Izrada Koncesionog akta izvršena je na osnovu godišnjeg Plana davanja koncesija za detaljna geološka istraživanja i eksploataciju mineralnih sirovina za 2021. godinu, koji na osnovu člana 7 stav 1 Zakona o koncesijama („Sl.list CG“,8/09 i 73/19) Vlada donosi, a u koji je uvršten i lokalitet tehničko-građevinskog kamena (vulkanit) “Piševska rijeka 2”, Opština Andrijevica.

U skladu sa članom 40 Zakona o geološkim istraživanjima („Sl. list RCG’’, br. 28/93, 27/94, 42/94 i 26/07 i „Sl. list CG“, br. 28/11) i Programom geoloških istraživanja, JU Zavod za geološka istraživanja je pripremila kompleksnu geološku podlogu za potrebe izrade Koncesionog akta za lokalitet tehničko-građevinskog kamena (vulkanit) “Piševska rijeka 2”, Opština Andrijevica.

U skladu sa Zakonom o koncesijama („Službeni list CG”, broj 8/09 i 73/19) i Planom za davanje koncesija za detaljna geološka istraživanja i eksploataciju mineralnih sirovina za 2021. godinu, Ministarstvo kapitalnih investicija- Vlade Crne Gore (u daljem tekstu: Ministarstvo) je pripremilo Koncesioni akt za za davanje prava na detaljna geološka istraživanja i eksploataciju tehničko-građevinskog kamena (vulkanit) lokaliteta “Piševska rijeka 2”, Opština Andrijevica.

Koncesioni akt je urađen u skladu sa članom 19 Zakona o koncesijama („Sl. list CG“, br. 8/09, 73/19).

**Izvori podataka za izradu Koncesionog akta:**

* Raspoloživa geološka i rudarska dokumentacija Ministarstva kapitalnih investicija i JU Zavod za geološka istraživanja Podgorica;
* Podaci Uprave za katastar i državnu imovinu, Područna jedinica Andrijevica, broj 110-919/21-129 DJ od 10.05.2021.godine;
* Mišljenje Sekretarijata lokalne uprave Opštine Andrijevica broj 332-37-2021-0458/1 od 20.03.2021. godine;
* Mišljenje Uprave za zaštitu kulturnih dobara, akt br. 01-128/2021/12-2, od 22.03.2021. godine;
* Podaci Zavoda za statistiku o ostvarenim prodajnim cijenama mineralnih sirovina za 2020. godinu, (br. 01-059/21-806/2 od 30.03.2021);
* Tehnički izvještaj sa koordinatama graničnih tačaka istražno-eksploatacionog prostora “Piševska rijeka 2”, Opština Andrijevica.

**Zakonski propisi korišćeni pri izradi Koncesionog akta:**

* Zakon o koncesijama („Sl. list CG“, br. 8/09 i 73/19);
* Zakon o rudarstvu („Sl. list CG“, br. 65/08, 74/10 i 40/11);
* Zakon o geološkim istraživanjima (‘“Sl. list RCG’’, br. 28/93, 27/94, 42/94 i 26/07 i „Sl. list CG“, br. 28/11);
* Zakon o procjeni uticaja na životnu sredinu („Sl. list RCG“, br. 75/18);
* Uredba o kriterijumima i načinu obračuna iznosa minimalne koncesione naknade za ustupanje prava na istraživanje i eksploataciju mineralnih sirovina („Sl. list CG“, br. 37/11 i 40/16);
* Uredba o visini sredstava za sanaciju i rekultivaciju prostora na kojem se izvode rudarski radovi, načinu obračunavanja, plaćanja i korišćenja tih sredstava („Sl. list CG“, br. 51/11).

**Mjesto i vrijeme izrade Koncesionog akta:** Podgorica, oktobar 2021. godine

**S A D R Ž A J**

|  |  |
| --- | --- |
| Uvod |  |
|  |  |
| 1.Tehnički izvještaj o pojavi tehničko-građevinskog kamena (vulkanit) “Piševska rijeka 2” |  |
|  |  |
| 2.Rok trajanja koncesije |  |
|  |  |
| 3.Osnovni parametri za ocjenu ekonomske opravdanosti investicije |  |
|  |  |
| 4.Mjere za zaštitu životne sredine |  |
|  |  |
| 5.Rekultivacija istražno-eksploatacionog prostora “Piševska rijeka 2” |  |
|  |  |
| 6.Unapređenje energetske efikasnosti |  |
|  |  |
| 7.Uslovi koje je dužan da ispunjava koncesionar u pogledu tehničke opremljenosti, finansijske sposobnosti i ostale reference i dokaze o ispunjavanju tih uslova |  |
|  |  |
| 8.Minimalni – početni iznos koncesione naknade |  |
|  |  |
| 9.Kriterijumi za izbor najpovoljnije ponude |  |
|  |  |
| 10.Spisak potrebne tehničke dokumentacije sa uslovima za njenu izradu, odobrenja, saglasnosti i mišljenja za obavljanje koncesione djelatnosti |  |
|  |  |
| 11.Hronologija izrade tehničke dokumentacije i pribavljanje odobrenja i saglasnosti za izvođenje rudarskih radova |  |
|  |  |
| 12.Osnovni elementi tenderske dokumentacije (oglas, dokumentacija vezana za ponudu) |  |
|  |  |
| 13.Spisak propisa koji se primjenjuje u postupku davanja koncesije i u vršenju koncesione djelatnosti |  |
|  |  |

**UVOD**

U skladu sa Zakonom o koncesijama i Planom za davanje koncesija za detaljna geološka istraživanja i eksploataciju mineralnih sirovina za 2021. godinu, Ministarstvo kapitalnih investicija - Vlade Crne Gore (u daljem tekstu: Ministarstvo) u saradnji sa JU Zavod za geološka istraživanja, je pripremilo Koncesioni akt za za davanje prava na detaljna geološka istraživanja i eksploataciju tehničko-građevinskog kamena (vulkanit) lokaliteta “Piševska rijeka 2”, Opština Andrijevica.

Cilj izrade Koncesionog akta je pokretanje postupka javnog nadmetanja za izbor najpovoljnije ponude za dodjelu Ugovora o koncesiji za istraživanje i eksploataciju tehničko-građevinskog kamena (vulkanit) na lokalitetu “Piševska rijeka 2”, Opština Andrijevica.

Izrada Koncesionog akta izvršena je na osnovu godišnjeg Plana davanja koncesija za detaljna geološka istraživanja i eksploataciju mineralnih sirovina za 2021. godinu, a u koju je uvršten i lokalitet tehničko-građevinskog kamena (vulkanit) “Piševska rijeka 2”, Opština Andrijevica.

U skladu sa članom 18 stav 3 Zakona o koncesijama, prije upućivanja Koncesionog akta Vladi na usvajanje, Ministarstvo kapitalnih investicija organizuje i sprovodi javnu raspravu u roku od 15 do 30 dana od dana upućivanja javnog poziva za javnu raspravu.

Poslije sprovedene javne rasprave, Ministarstvo dostavlja Vladi, u skladu sa članom 18 stav 1 Zakona o koncesijama, Koncesioni akt sa Izvještajem sa javne rasprave na usvajanje.

Nakon usvajanja Koncesionog akta od strane Vlade, Ministarstvo objavljuje Javni oglas za davanje koncesije za detaljna geološka istraživanja i eksploataciju mineralne sirovine tehničko-građevinskog kamena (vulkanit) na lokalitetu “Piševska rijeka 2”, Opština Andrijevica.

Koncesija za detaljna geološka istraživanja i eksploataciju tehničko-građevinskog kamena (vulkanit) na lokalitetu “Piševska rijeka 2”, Opština Andrijevica, daje se putem javnog nadmetanja u otvorenom postupku, na način propisan Zakonom o koncesijama.

Ponuđač dostavlja ponudu na osnovu Javnog oglasa za davanje koncesije. Rok za dostavljanje ponuda ne može biti kraći od 30 dana od dana objavljivanja Javnog oglasa u dnevnom štampanom mediju.

Javni oglas se objavljuje i u ’’Službenom listu Crne Gore’’.

# TEHNIČKI IZVJEŠTAJ O POJAVI TEHNIČKO-GRAĐEVINSKOG KAMENA (VULKANIT) “Piševska rijeka 2”, OPŠTINA ANDRIJEVICA

## 1.1 Predmet Koncesionog akta

Predmet ovog Koncesionog akta je lokalitet mineralne sirovine tehničko-građevinskog kamena (vulkanit) “Piševska rijeka 2”, Opština Andrijevica .

## Položaj i opis lokaliteta

Lokalitet Piševska rijeka se nalazi u ataru sela Piševo, neposredno uz Piševsku rijeku, po čemu je predmetna lokacija i dobila ime. Ovaj prostor za koji se traži koncesija, se nalazi na oko 5 km jugoistočno od Andrijevice, na jugozapadnim padinama Piševa (Rasojevićka glava 1601 m.n.m). Nadmorska visina u okviru kontura traženog prostora se kreće od 900 do 1250 m. Do predmetnog lokaliteta vodi pristupni makadamski put koji je povezan sa regionalnim putem Berane-Andrijevica-Plav.

Prema administrativnoj podjeli, prostor na kom se nalazi predmetni lokalitet pripada opštini Andrijevica. Andrijevica spada u red manjih crnogorskih opština, i relativno je mlada u administrativnom smislu. Smještena je na sjeveroistoku Crne Gore i karakteriše je niska stopa razvijenosti. Teritorija koju zauzima pretežno je brdskog i planinskog karaktera pa je i struktura naselja veoma razuđena. Andrijevica se graniči sa opštinama Berane i Plav sa kojima je povezana kvalitetnim magistralnim putem kao i sa opštinom Kolašin sa kojom je povezana starom magistralom preko prevoja Trešnjevik. Teritorijalno se graniči još sa opštinom Podgorica i Republikom Albanijom.

Traženi prostor “Piševska rijeka 2”, pripada topografskom listu “Andrijevica“ 1:25 000.

Na osnovu zahtjeva JU Zavod za geološka istraživanja – Podgorica, u skladu sa Uredbom o povjeravanju dijela poslova iz nadležnosti Ministarstva ekonomije JU Zavod za geološka istraživanja („Sl. list CG“, broj 16/18, 83/18, 74/19 i 110/20), a za potrebe izrade koncesionog akta za lokalitet tehničko-građevinskog kamena (vulkanit) “Piševska rijeka 2”, Opština Andrijevica , preduzeće za izvođenje geodetskih radova Etalon Geo Office doo Podgorica, koje je registrovano i licencirano za tu vrstu posla, je uradilo Tehnički izvještaj o granicama područja uslovne parcelacije i preparcelacije za lokalitet “Piševska rijeka 2”, Opština Andrijevica.

Lokalitet je šire definisan prostorno planskom dokumentacijom-prostorno urbanističkim planom Opštine Andrijevica, i nakon izvrženih istražnih radova definisan je u utvrđenim koordinatama državnog koordinatnog sistema (DKS) i prikazan na katasatrskom planu KO Gornje Luge, čime je utvrđena površina i obim područja koncesije. S obzirom da je katstarska opština Gornje Luge u fazi izlaganja, granice perspektivnog prostora za dodjelu koncesije su nanijete na privremenom planu KO Gornje Luge.

Na priloženim skicama prikazano je:

1) Područje koncesije na privremenom planu KO Gornje Luge koji je u fazi izlaganja, sa

koordinatama graničnih tačaka u trenutku izrade ovog elaborata,

2) Područje koncesije na ortofoto karti UZN,

3) Područje koncesije na topografskoj karti 1:25000.

Lokalitet se nalazi na podrucju katstarske opštine Gornje Luge, uz put Luke-Piševo.

Na planu KO Gornje Luge, razmjere 1:2500, na zemljištu na kojem se nalazi perspektivni prostor tehničko-građevinskog kamena (vulkanit) “Piševska rijeka 2”, definisan je perspektivni koncesioni prostor sa 7 graničnih tačaka sa utvrđenim koordinatama državnog koordinatnog sistema (DKS) i površinom od 20 ha (20 000 m²) koju zahvata predmetno područje.

Koordinate graničnih tačaka i površina perspektivnog prostora “Piševska rijeka 2”, Opština Andrijevica, dati su u Tehničkom izvještaju, koji je sastavni dio predmetnog Koncesionog akta.

## 1.3 Geomorfološke karakteristike područja lokaliteta “Piševska rijeka 2”

Područje lokaliteta “Piševska rijeka 2”, predstavlja u suštini padine brdovitog dijela terena Piševa, sa lijeve strane Piševske rijeke, sa uzvišenjima kao što su: Rasojevićka glava (1601m), Sokolova glava (1619 m), Gračaničko brdo (1545 m), i dr.

**1.4. Mišljenje Uprave za zaštitu kulturnih dobara**

Mišljenjem Uprave za zaštitu kulturnih dobara, br. 01-128/2021/13-2, od 22.03.2021. godine, konstatovano je da u predmetnom zahvatu lokaliteta “Piševska rijeka 2”, nema zakonom zaštićenih kulturnih dobara, kao ni dobara sa potencijalnim kulturnim vrijednostima, a u vezi sa članom 92 Zakona o zaštiti kulturnih dobara,.

U aktu Uprave za zaštitu kulturnih dobara, takođe se navodi da je, u toku izrade Koncesionog akta i realizacije koncesije za istraživanje i eksploataciju mineralne sirovine tehničko-građevinskog kamena (vulkanita) na lokaciji “Piševska rijeka 2”, Opština Andrijevica, potrebno uvrstiti i poštovati odredbe čl. 87 i 88 Zakona o zaštiti kulturnih dobara („Sl.list CG“, br. 49/10, 40/11, 44/17 i 18/19), koje se odnose na slučajna otkrića – nalaza od arheološkog značaja, ukoliko se prilikom izvođenja geoloških i rudarskih radova naiđe na iste, o čemu je potrebno obavijestiti ovu Upravu.

Navedeni akt Uprave za zaštitu kulturnih dobara, navodi, da se sa aspekta zaštite kulturnih dobara može pristupiti istraživanju i eksploataciji mineralne sirovine-tehničko-građevinskog kamena (vulkanita) na lokaciji „Piševska rijeka 2” Opština Andrijevica, uz obavezu da se uvaže zakonske odredbe, konstatovane ovim Mišljenjem.

## Podaci o imovinsko-pravnim odnosima

Na osnovu dopisa Uprave za katastar i državnu imovinu, Područna jedinica Andrijevica, broj 110-919/21-129 DJ od 10.05.2021.godine, lokalitet „Piševska rijeka 2”, pripada KO Gornje Luge, upisana u p.l.n.br. 147, 169, 171 i 147. Prostor koji obuhvata predmetni lokalitet se nalazi djelom u privatnom vlasništvu i većim dijelom u svojini Crne Gore, Vlade Crne Gore-raspolaganje.

U dostavljenom dopisu naznačeno je da je KO Gornje Luge još uvijek nalaze u popisnom katastru, te da podaci koji su dostavljeni još uvijek nisu u zvaničnoj upotrebi.

Površina zahvata istražno-eksploatacionog prostora prikazana je u okviru pomenutog Tehničkog izvještaja koji sadrži podatke sa naznačenim vlasnicima u trenutku izrade kao i koordinate graničnih tačaka uslovne parcelacije i preparcelacije.

Ukoliko je vlasnik zemljišta koncedent, ne vrši se eksproprijacija, već se smatra da je koncesionar dobijanjem koncesije dobio saglasnost za njegovo korišćenje.

Članom 45 Zakona o koncesijama na nepokretnosti koja je predmet koncesije upisuje se zabilježba tereta na osnovu zaključenog ugovora o koncesiji, u skladu sa zakonom kojim je uređen upis prava na nepokretnostima.

## Podaci iz prostorno–urbanističke dokumentacije

Na osnovu dopisa Sekretarijata lokalne uprave Opštine Andrijevica broj 332-37-2021-0458/1 od 20.03.2021.g. lokalitet “Piševska rijeka 2” je prepoznat u planskoj dokumentaciji tj. Prostorno urbanističkom planu opštine Andrijevica kao nalazište i kao potencijalno područje arhitektonsko-građevinskog i tehničko-građevinskog kamena i da ne postoje nikakve prepreke za izdavanje UT uslova za pomenuti lokalitet.

## Infrastruktura

Saobraćajne veze u užem i širem području istražno-eksploatacionog prostora su veoma dobre, kada se radi o drumskom saobraćaju. U neposrednoj blizini predmetnog lokaliteta prolazi regionalni magistralni put Berane-Andrijevica-Plav.

Pristup je moguć sa regionalnog asfaltnog puta, sa kojeg se odvaja u mjestu Luge lokalni asfaltni put dužine oko 1 km i koji vodi do sela Luke. Sa ovog puta postoji lokalni makadamski (šumski) put dužine oko 1 km koji vodi do predmetnih lokacija, i dalje nastavlja prema Sjekirici.

Najbliža željeznička stanica je u Bijelom Polju, koje se nalazi na udaljenosti od 52 km od Andrijevice.

Postoji mogućnost snadbijevanja električnom energijom, budući da kroz okolna sela Luke, Krš, Zapodek, Plasa i Selišta prolazi nisko naponska električna mreža.

Povoljan geografski položaj, razvijen drumski i pomorski saobraćaj i postojeći prirodni resursi, predstavljaju važnu osnovu za razvoj ovog područja. U ekonomskom pogledu, imajući u vidu postojeću infrastrukturu, ovo područje uglavnom je oslonjeno na Andrijevica, i Berane. Na prostoru ovih opština razvijeno je više privrednih djelatnosti: turizam i ugostiteljstvo, građevinarstvo i druge usluga iz različitih djelatnosti.

Lokacija je ocijenjena kao perspektivna jer andeziti imaju veliko rasprostranjenje u području Piševske rijeke, tako da bi se, izborom prostora i sprovođenjem procesa detaljnih geoloških istraživanja moglo definisati ležište tehničko-građevinskog kamena velikih razmjera. Takođe, do same lokacije postoji relativno dobar šumski put, a u neposrednoj blizini nema naselja, koja bi bila ugrožena eksploatacijom tehničko-građevinskog kamena usled miniranja, buke i transporta materijala i mogućeg ugrožavanja saobraćaja duž lokalnog puta.

Limitirajući faktor prilikom izbora ove lokacije mogle bi predstavljati relativno nepovoljne morfološke karakteritike (izuzetno strm i nepristupačan teren), limitirane mogućnosti pristupa pri realizaciji geoloških istraživanja, komplikovana tehničko-tehnološka rješenja otvaranja i eksploatacije ležišta i definisanja prostora za formiranje postrojenja za obradu sirovine na samoj lokaciji ili u njenoj neposrednoj blizini.

## Tržište

Zahvaljujući ubrzanom razvoju tehnologije, kao i povoljnim ekološkim karakteristikama, nemetalične mineralne sirovine sve više dobijaju na značaju, sa trendom stalnog proširenja primjene i ekonomskog značaja. Iz tog razloga značajno mjesto u ekonomiji Crne Gore mogle bi zauzimati i vulkanske stijene. U novije vrijeme sve više raste potražnja pored karbonatnih stijena, za tehničko-građevinskim kamenom vulkanskog porijekla, čije fizičko-mehaničke, petrografske, tehnološke i druge osobine zadovoljavaju visoke međunarodne standarde za izgradnju puteva.

Njihova primjena u građevinarstvu, prevashodno u niskogradnji, za završne habajuće slojeve i za proizvodnju izolacijskih građevnih materijala, gotovo da svrstava ove mineralne sirovine u strateške za ekonomiju neke države. Takođe, u budućnosti potreba za vulkanskim stijenama biće sve veća, jer osim izgradnje novih puteva potrebno je obezbijediti i značajne količine za rekonstrukciju i održavanje postojeće putne infrastrukture.

Sva istražena ležišta tehničko-građevinskog kamena u Crnoj Gori su prvenstveno krečnjačkog sastava a samo jedno ležište (Okruglićki krš) izgrađuju srednjetrijaske vulkanske stijene, keratofirskog sastava. Tehničko-građevinski kamen u ovim ležištima (karbonatnog sastava) je dobrog kvaliteta, ali rijetko i vrhunskog kvaliteta koji bi se mogao koristiti za habajuće slojeve puteva sa velikim opterećenjem ili za brze pruge.

Ležišta takovog kamena mogu se naći u terenima izgrađenim od vulkanskih stijena u sjeveroistočnoj Crnoj Gori, kao što je ležište “Okruglički krš”–Štitarica kod Mojkovca. Ovo ležište je izgrađeno od vulkanskih stijena srednjetrijaske starosti (anizik–ladinik), koje su predstavljene uglavnom keratofirima i kvarckeratofirima, dok su znatno ređe zastupljeni keratofirski i kvarckeratofirski tufovi i tufiti i prelazni varijeteti između pomenutih stijenskih masa.

Utvrđene vrijednosti fizičko – mehaničkih karakteristika vulkanita iz ležišta “Okruglički krš“ omogućavaju njegovu primjenu za sve vrste asfalt - betonskih i cement - betonskih kolovoznih zastora i za sve klase saobraćajnih opterećenja, kao i proizvodnju tucanika kategorije I za zastor železničkih pruga.

Potencijalne rezerve tehničko-građevinskog kamena vulkanskog porijekla su takođe relativno velike, obzirom da je sjeveroistočni dio Crne Gore u velikoj mjeri izgrađen od ove vrste stijena koje su do sada veoma malo istraživane kada je u pitanju njihova primjena u tehničko - građevinske svrhe. Međutim, imajući u vidu potrebe tržišta za tehničko - građevinskim kamenom vulkanskog porijekla i njihovu upotrebu za izradu habajućih slojeva puteva sa velikim opterećenjem ili za brze pruge nameće se potreba za eksploatacijom ove mineralne sirovine. Crnoj Gori u ukupnoj proizvodnji tehničko – građevinskog kamena nedostaju silikatne mineralne sirovine (vulkanske stijene), tako da se određene količine uvoze iz Srbije i zemalja iz okruženja.

Trenutno je u Crnoj Gori samo jedan proizvođač tehničko-građevinskog kamena eruptivnog porijekla i to ležište Okruglički krš – Štitarica kod Mojkovca. To na neki način zahtijeva otvaranje novih ležišta (istražnih prostora) za istraživanje silikatnih mineralnih sirovina i, eventulano, eksploatacionih polja, što bi u budućnosti osiguralo potrebe za ovom mineralnom sirovino u Crnoj Gori.

## Dosadašnja geološka istraživanja, rezerve i kvalitet mineralne sirovine

Teritoriju Crne Gore izgrađuju različite vrste sedimentnih, magmatskih i metamorfnih stijena. Najveći dio terena Crne Gore izgrađuju mezozojske formacije karbonatnog sastava, a znatno manje su zastupljene magmatske i klastične silikatne stijene. U geološkoj građi Crne Gore vulkanske stijene učestvuju sa svega 2,5% i zastupljene su uglavnom u sjevernom dijelu Crne Gore. Ove stijene srednjotrijaske starosti predstavljene su andezitima, dacitima, dijabazima, spilitima, keratofirima, kvarcekatofirima i riolitima, a najčešće su udružene sa piroklastičnim stijenama (vulkanski pepeo, tuf, vulkanske bombe, aglomerati) istog sastava. To su silikatne i alumosilikatne stijene, sa različitim učešćem kvarca (SiO2), feldspata i bojenih minerala. Vulkanske stijene imaju značajno rasprostranjenje u sjevernoj i sjeveroistočnoj Crnoj Gori, na području Bjelasice, Visitora, Sjekirice, Ljubišnje i Krnje Jele kod Boana. Na malim prostorima ove stijene su otkrivene i u središnjem dijelu Crne Gore, na području Nikšićke Župe i Pive, kao i u Primorju, na području Crmnice i južnim padinama Sozine i Rumije.

Potencijalni prostori izgrađeni od vulkanskih stijena predstavljenih andezitima, keratofirima i kvarckeratofirima nalaze se u sjeveroistočnom dijelu Crne Gore na prostoru Bjelasice, između Berana i Andrijevice (područje Bistrice, Trepče, Klinje, Luga i Piševske rijeke), Ljubišnje i Krnje Jele i oni bi u budućnosti trebalo da imaju prioritet prilikom osnovnih geoloških istraživanja.

Izlivne i piroklastične stijene u Piševskoj rijeci su sastavni dio vulkanogenog masiva Sjekirice koji zahvata površinu od oko 25 km2. Od izlivnih stijena su zastupljeni andeziti i keratofiri a od piroklastičnih vulkanske breče i tufovi sa međusobnim prelazima.

Andeziti su najviše zastupljene stijene na jugozapadnim padinama Piševa i srednjem i donjem toku Piševske rijeke. Ove stijene su sada dobro otkrivene u usjecima šumskog puta koji ide uz rijeku sa njene desne strane. To su stijene sivozelene do plavozelene boje dobro izražene porfirske strukture. Izgrađene su od osnovne mase i fenokristala plagioklasa i bojenih minerala. Plagioklasi se javljaju u vidu tabličastih kristala zonarne gradje veličine do 3 x 2 mm. Najčešće su pretvoreni u izotropnu glinenu masu-kaolin ili u smješu epidota, kvarca i albita. Bojeni minerali su pretvoreni u hlorit, epidot i oksid gvožđa. Na osnovu prizmatičnih i osmougaonih presjeka najvjerovatnije je da su to bili monoklinični pirokseni. U stubu vulkanogenih stijena ovog područja andeziti se smjenjuju ili bočno prožimaju sa sivozelenim litoklastičnim tufovima i makroskopski ih je nemoguće razlikovati.

U usjeku puta čija se visina kreće od 3 do 7 m na nadmorskoj visini od 1.010 m u ovim stijenama se uočavaju paralelne pukotine koje najvjerovatnije nastale u procesu očvršćavanja stijene (pločasto lučenje). Debljina ploča između pukotina se kreće od 0,5 do 1,2 m. Stijena ima jasno izraženu porfirsku strukturu sa krupnim fenokristalima plagioklasu u tamno do plavozelenoj osnovnoj masi.

Keratofiri su manje zastupljeni od andezita a izgrađeni su od mikro do kriptokristalaste osnovne mase u kojoj se nalaze fenokristali plagioklasa i malo bojenih minerala. Kod ovih stijena porfirska struktura se makroskopski teško uočava zbog sitnih fenokristala plagioklasa.

*Rezerve mineralne sirovine*

S obzirom na to da nisu vršena detaljna geološka istraživanja na ovom prostoru, nema podataka o rezervama i kvalitetu tehničko-građevinskog kamena (vulkanit). Može se konstatovati, na osnovu raspoloživih podataka, da se predmetna lokacija nalazi na izuzetno strmom i nepristupačnom terenu

što može predstavljati limitirajući faktor pri realizaciji: geoloških istraživanja, tehničko-tehnoloških rješenja otvaranja i eksploatacije ležišta, kao i definisanja prostora za formiranje postrojenja za obradu sirovine na samoj lokaciji ili u njenoj neposrednoj blizini.

Na bazi izvršene procjene na predmetnom prostoru tehničko-građevinskog kamena (vulkanit) “Piševska rijeka 2”, uzimajući u obzir površinu prostora, morfološke karakteristike i debljinu korisne sirovine, potencijalne geološke rezerve tehničko-građevinskog kamena (vulkanit) procijenjene su na oko 10.000.000 m3 č.s.m.

*Kvalitet mineralne sirovine*

Nema pouzdanih podataka o kvalitativnim svojstvima predmetne mineralne sirovine. Da bi se dostigao optimalni stepen poznavanja ležišta u smislu rezervi i kvaliteta, ležišnih uslova i u vezi sa tim mogućnosti primjene i plasmana na tržištu, potrebno je izvršiti detaljna geološka istraživanja na način i u obimu koji će se definisati Projektom detaljnih geoloških istraživanja.

Izradom Elaborata o klasifikaciji, kategorizaciji i proračunu rezervi tehničko-građevinskog kamena (vulkanit) na ležištu “Piševska rijeka 2” , nakon sprovedenih detaljnih geoloških istraživanja, dobiće se podaci o rezervama i kvalitetu predmetne mineralne sirovine.

S obzirom da na na predmetnom lokalitetu nisu vršena detaljna geološka istraživanja, na osnovu analogije sa ležištem tehničko-građevinskog kamena (vulkanit) “Okruglički krš” – Štitarica kod Mojkovca sličnih geoloških karakteristika, za očekivati je da ce se vulkanske stijene sa ovog lokaliteta moći koristiti kao tehničko-građevinski kamen.

O mogućnosti primjene vulkanogenih stijena sa područja Piševske rijeke možemo govoriti na osnovu rezultata ispitivanja fizičko-mehaničkih svojstava ovih stijena. Ova ispitivanja su izvršena 1991 godine u okviru radova na izradi metalogenetsko-prognozne karte 1:50.000 rudnog polja “Sjekirica”. Cilj ovih ispitivanja je bio da se utvrdi mogućnost primjene ovih stijena kao arhitektonsko-građevinski i tehničko-građevinski kamen. Rezultati ovih ispitivanja za vulkanske breče (PR-1), andezit (PR-2), keratofir (PR-3) i hloritisani keratofir (PR-4), su dati u narednoj tabeli.

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **Čvrstoća na pritisak**  **(MPa)** | | | **Otpornost na habanje struganjem (cm3/50cm2)**  **(cm3/50cm2)** | **Zapreminska masa (KN/m3)** | **Specifična masa (KN/m3)** | **Gustina** | **Poroznost (%)** | **Upijanje vode (%)** | **Otpornost na habanje**  **“Los Angeles”** | **Postojanost na mraz** | **Otpornost ivica na udar** |
| ***u suvom stanju*** | ***u vodozasićenom stanju*** | ***poslije zamrzavanja*** |
| **PR-1** | **304** | **166** | 8,75 | 27,77 | 28,50 | 0,974 | 0,026 | 0,09 | 16 | Post. | 8,97 |
| **PR-2** | **218** | **154** | 8,32 | 28,10 | 28,60 | 0,974 | 0,026 | 0,10 | - | Post. | - |
| **PR-3** | **224** | **152** | 12,63 | 27,11 | 27,60 | 0,982 | 0,018 | 0,17 | - | Post. | - |
| **PR-4** | **289** | **205** | 8,92 | 26,99 | 27,40 | 0,985 | 0,015 | 0,16 | 13,10 | Post. | 10,60 |

Vulkanogene stijene na jugozapadnim padinama Piševa prema Piševskoj rijeci su veoma interesantne kao mogući tehničko-građevinski i arhitektonsko-građevinski kamen.

Tehničko-građevinski kamen na teritoriji Crne Gore je dobrog kvaliteta, ali rijetko vrhunskog, koji bi odgovarao i najstrožijim zahtjevima za habajuće slojeve puteva sa velikim opterećenjima ili za brze pruge. Prostori takvog kamena se nalaze u kompleksima magmatskih stijena, uključujući vulkanske, odnosno vulkanite. Treba istaći da se predmetna mineralna sirovina koristi, između ostalog, i za habajuće slojeve pri izgradnji puteva visokih perfomansi, kao što su, između ostalih, i auto-putevi, a koju Crna Gora uvozi. Sobzirom da se, kroz detaljna geološka istraživanja, očekuje da se dokažu znatne rezerve vulkanita, Crna Gora bi ne samo zadovoljila svoje potrebe, nego bi i izvozila ovu veoma traženu mineralnu sirovinu.

## Hidrogeološke karakteristike

Za reljef šireg područja je karakteristična rijeka Lim sa svojim pritokama – Piševska i Šekularska rijeka, Zlorečica koja nastaje od Perućice i Kutske rijeke, zatim Kraštica i Gradišnica odnosno Trebačka rijeka kao i mnogi manji vodotoci. Predmetni lokalitet se nalazi neposredno uz Piševsku rijeku.

## Inženjersko-geološke karakteristike lokaliteta

Lokalitet tehničko-građevinskog kamena (vulkanit) “Piševska rijeka 2” i njegovo uže područje izgrađeno je od krutih, vezanih, okamenjenih stijena. Takve stijene predstavljaju povoljnu radnu sredinu koja ima dobru nosivost i stabilne kosine - padine.

Na osnovu analogije sa ležištem “Okruglički krš” – Štitarica, može se konstatovati da stijenska masa koja izgrađuje ovaj prostor posjeduje takva fizičko-mehanička svojstva koja omogućavaju stabilnost i u uslovima subvertikalnih i vertikalnih zasjeka.

## Klimatske karakteristike

U klimatskom pogledu područje Opštine Andrijevica pripada zoni izmijenjene umjereno-kontinentalne klime koja se karakteriše oštrim zimama i svježim ljetima. Obzirom na izraženu morfološku razuđenost terena (visoke planine, duboke rječne doline) veoma su velike razlike u mikroklimi pojedinih mjesta na teritoriji opštine.

Kako na teritoriji opštine ne postoji hidrometeorološka mjerna stanica te kao orjentacioni podaci o srednjim mjesečnim temperaturama i padavinama mogu poslužiti podaci za susjedno Berane.

Najniže srednje temperature u decembru i januaru (0,0 do 1,9oC) a najviše u julu (18oC) i avgustu (17,9o). najmanje količine padavina su u septembru (47 mm) a avgustu 854 mm) dok najviše padavina ima od oktobra do decembra (96 do 107 mm).

Ovakve klimatske karakteristike područja ne omogućavaju rad na eksploataciji i obradi tehničko-građevinskog kamena (vulkanit) tokom čitave kalendarske godine.

# ROK TRAJANJA KONCESIJE

Rok trajanja eksploatacije mineralne sirovine (vijek eksploatacije) zavisi od utvrđenih rezervi istih, godišnjeg kapaciteta eksploatacije i od zahtjeva tržišta.

Ovim koncesionim aktom daje se maksimalni rok koncesije za eksploataciju tehničko-građevinskog kamena (vulkanit) iz lokaliteta “Piševska rijeka 2” na period od 30 godina, sa minimalnom godišnjom proizvodnjom od 30.000 m3 č.s.m., odnosno oko 45.000 m3 agregata različitih frakcija.

Koncesija za eksploataciju tehničko-građevinskog kamena (vulkanit) iz lokaliteta “Piševska rijeka 2” daje se na maksimalni period od 30 godina, od čega:

* jedna (1) godina za detaljna geološka istraživanja,
* jedna (1) godina za: izradu rudarske dokumentacije, pribavljanja odobrenja i saglasnosti za izvođenje radova po istoj, pripremu ležišta za eksploataciju, instaliranje postrojenja i opreme potrebne za eksploataciju, kao i pribavljanje upotrebne dozvole za izgrađene objekte
* 28 (dvadeset osam) godina za eksploataciju mineralne sirovine.

Ukupan koncesioni period, koji obuhvata sve gore navedene faze, ne prelazi zakonom definisan rok trajanja koncesije od 30 godina.

Rok trajanja faze izrade rudarske i tehničke dokumentacije i pripremnih radova se ne može mijenjati.

# OSNOVNI PARAMETRI ZA OCJENU EKONOMSKE OPRAVDANOSTI INVESTICIJE

*Opis tehničko-tehnološkog procesa eksploatacije*

U ovom poglavlju daju se osnovni parametri koji treba da posluže ponuđačima, odnosno potencijalnim investitorima pri obradi proizvodnog i ekonomskog aspekta ponude i tehničko-ekonomske ocjene opravdanosti ove investicije.

## Ocjena mogućnosti korišćenja mineralne sirovine

U poglavlju 1.9. ovog Koncesionog akta date su potencijalne rezerve i očekivani kvalitet mineralne sirovine.

## Proizvodni kapacitet i vijek eksploatacije

Potencijalne rezerve tehničko-građevinskog kamena (vulkanit) iznose oko 10.000.000 m3 č.s.m. i biće zahvaćene konturama površinskog kopa, a za predloženi period trajanja koncesije od 28 godina (za eksploataciju) proizvodni kapacitet će iznositi do 30.000 m3 č.s.m. ili 45.000 m3 agregata (svih frakcija) na godišnjem nivou (Kr=1,50).

Za godišnji kapacitet površinskog kopa od 30.000 m3 č.s.m., u predviđenom periodu eksploatacije od 28 godina, potrebno je 840.000 m3 č.s.m ili 8.4% od procijenjenih rezervi. To znači, da procijenjene rezerve daju mogućnost rada na ovom lokalitetu ne samo za predviđeni period trajanja koncesije nego i duže.

S obzirom na procijenjene rezerve, konfiguraciju terena, mogući razvoj kopa i druge povoljnosti, godišnji kapacitet se može povećati u odnosu na početni - minimalni godišnji kapacitet. To predstavlja značajnu povoljnost za ponuđače.

## Opis tehničko-tehnološkog procesa eksploatacije

Na ovom ležištu tip površinskog kopa je tipično brdski pa je omogućena primjena klasične tehnologije eksploatacije na kopu. Eksploatacija tehničko-građevinskog kamena (vulkanit) vršiće se od najvisočije etaže prema najnižoj.

Tehnološki proces rada na površinskom kopu sastoji se od radnih operacija:

* pripremni radovi,
* bušenje,
* miniranje,
* utovar,
* transport,
* drobljenje i klasiranje.
* ***Pripremni radovi***

Pripremni radovi obuhvataju čišćenje i ravnanje terena, čišćenje etažnih ravni i pripremu istih za potrebe bušenja, miniranja i druge pomoćne radove. Pripremni radovi izvodiće se buldozerom.

* ***Bušenje***

Bušenje minskih bušotina vršilo bi se sa udarno-rotacionom bušilicom sa kompresorom prečnika Ø 76 mm.

* ***Miniranje***

Miniranje krečnjaka vršilo bi se praškastim eksplozivom koji može da se obezbijedi na domaćem tržištu, prečnika patrone Ø 60 mm.

* ***Utovar***

Utovar odminiranog krečnjaka vršio bi se bagerom kašikarom, zapremine kašike od 1,5 m3, a utovar gotovog proizvoda utovarivačem zapremine korpe 3 m3.

* ***Transport***

Transport krečnjaka do drobiličnog postojenja obavljaće se kamionima zapremine sanduka od 14 m3.

* ***Drobljenje i klasiranje***

Za drobljenje materijala potrebno je stabilno ili mobilno postrojenje minimalnog kapaciteta od 30-60 m3/h.

## Snabdijevanje električnom energijom, gorivom, vodom i eksplozivom i eksplozivnim sredstvima

Budući da kroz okolna sela koja su najbliža predmetnom lokalitetu, prolazi nisko naponska električna mreža i visokonaponski dalekovod, snabdijevanje električnom energijom moguće je priključenjem na prenosni ili distributivni sistem; voda se može obezbijediti pomoću cistijerne za vodu, dok će se eksploziv i eksplozivna sredstva obezbijediti na tržištu kod specijalizovanih firmi.

## Potrebna oprema i mehanizacija

|  |  |  |  |
| --- | --- | --- | --- |
| **Redni broj** | **Naziv** | **Količina** | **Cijena (€)** |
| 1 | Utovarivač | 1 | 90.000 |
| 2 | Bušilica | 1 | 60.000 |
| 3 | Kamion | 2 | 80.000 |
| 4 | Drobilično postrojenje | 1 | 170.000 |
| 5 | Buldozer | 1 | 150.000 |
| 6 | Bager | 1 | 80.000 |
| 7 | Cistijerna za vodu | 1 | 15.000 |
| **UKUPNO** | | | **645.000** |

## Objekti

|  |  |  |  |
| --- | --- | --- | --- |
| **Redni broj** | **Naziv** | **Količina** | **Cijena (€)** |
| 1 | Kontejner za kancelarije i magacin (40m2) | 2 | 5.000 |
| **UKUPNO** | | | **10.000** |

## Radna snaga

|  |  |  |  |  |
| --- | --- | --- | --- | --- |
| **Redni broj** | **Naziv radnog mjesta** | **Potrebna kvalifikacija** | **Struka** | **Broj izvršioca** |
| 1 | Upravnik | VSS | Dipl.inž. rudarstva | 1 |
| 2 | Poslovođa | SSS | Rudarski tehničar | 1 |
| 3 | Rukovalac mobilnog postrojenja za preradu | KV | Rukovalac rud.-građ. mašina | 2 |
| 4 | Rukovalac mašinama | KV | Rukovalac rud.-građ. mašina | 3 |
| 5 | Vozač | KV | Vozač | 2 |
| 6 | Bušač-palilac | KV | Rudarski tehničar | 1 |
| 7 | Stražar | PK |  | 2 |
| **UKUPNO** | | | | **12** |

**Napomena:** Zaposleni treba da ispunjavaju uslove propisane čl. 93 Zakona o rudarstvu („Sl. list CG“, br. 65/08, 74/10 i 040/11).

# MJERE ZA ZAŠTITU ŽIVOTNE SREDINE

Detaljna geološka istraživanja u manjoj mjeri mogu imati uticaj na životnu sredinu, dok eksploatacija i obrada mineralne sirovine, a time i tehničko-građevinskog kamena (vulkanit), je proces koji se, sa aspekta ekologije, smatra rizičnim.

U zakonskim propisima koji regulišu zaštitu životne sredine naglašeni su osnovni principi njene zaštite, i to: prirodnih vrijednosti zemljišta, vode i vazduha, kao i biodiverziteta (biljni i životinjski svijet).

Shodno naprijed navedenom, Koncesinar je dužan da na istražno-eksploatacionom prostoru “Piševska rijeka 2”, pri planiranju i sprovođenju investicionog zahvata, sprovode postupak prethodne procjene uticaja na životnu sredinu, u sladu sa zakonom.

Rudarska aktivnost neminovno dovodi do nepovoljnih, odnosno, negativnih uticaja na životnu sredinu. U prvom redu, nepovoljni uticaji eksploatacije i obrade predmetne mineralne sirovine se odnose na značajniju promjenu reljefa, odnosno, značajniji uticaj na pejzaž, povećanu buku i neznatno zagađenje vazduha izduvnim gasovima i kamenom prašinom.

Shodno ovome, ekološko-tehnički uslovi treba da obezbijede zaštitu od uticaja buke, vibracija, prašine i dugih štetnih uticaja po okolinu. Ove zahtjeve Koncesionar treba imati u vidu prilikom izbora opreme i mehanizacije, odnosno, da se od proizvođača istih posjeduje garancija za ispunjavanje zakonom propisanih standarda.

Nadležni državni organ procjenjuje potrebu izrade Elaborata o procjeni uticaja zahvata na životnu sredinu, koji se radi u skladu sa Zakonom o procjeni uticaja na životnu sredinu („Sl. list CG“, br. 75/18).

S obzirom na značaj očuvanja životne sredine, Koncesionar je dužan da se pridržava svih mjera zaštite u skladu sa zakonskim propisima.

Zakonska regulativa koja uređuje ovu djelatnost je sljedeća:

* Zakon o procjeni uticaja na životnu sredinu („Sl. list RCG“, br. 75/18);
* Zakon o zaštiti prirode („Sl. list CG“, br. 54/16 i 18/19);
* Uredba o projektima za koje se vrši procjena uticaja na životnu sredinu („Sl. list RCG“, br. 20/07 i „Sl. list CG“, br. 47/13, 53/14 i 37/18);
* Uredba o visini naknada, načinu obračuna i plaćanja naknada zbog zagađenja životne sredine („Sl. list RCG“, br. 26/97, 09/00 i 52/00 i „Sl. list CG“, br. 33/08, 05/09, 64/09, 40/11 i 49/11);
* Pravilnik o sadržaju dokumentacije koja se podnosi uz zahtjev za odlučivanje o potrebi procjene uticaja na životnu sredinu („Sl. list CG“, br. 14/07);
* Pravilnik o sadržaju dokumentacije koja se podnosi uz zahtjev za određivanje obima i sadržaja Elaborata o procjeni uticaja na životnu sredinu („Sl. list CG“, br. 14/07); i
* Pravilnik o bližoj sadržini Elaborata o procjeni uticaja na životnu sredinu („Sl. list CG“, br. 19/19).

# REKULTIVACIJA ISTRAŽNO-EKSPLOATACIONOG PROSTORA ”PIŠEVSKA RIJEKA 2”

Negativni uticaji budućih rudarskih aktivnosti na površinskom kopu “Piševska rijeka 2” sa kvalitativnom procjenom mogućih nepovoljnih uticaja na radnu i životnu sredinu, obrađeni su u poglavlju br. 4 Mjere za zaštitu životne sredine.

U ovom poglavlju se obrađuje faza rekultivacije istražno-eksploatacionog prostora.

Novi zakonski uslovi za eksploataciju zahtijevaju da se izvrši rekultivacija prostora koji će biti degradiran obavljanjem koncesione djelatnosti, a sve to u cilju poboljšanja ekoloških uslova na samom lokalitetu i neposrednoj okolini.

Ako bi se degradirane površine ostavile, nakon izvođenja radova na eksploataciji, u istom stanju, mogu se očekivati neki od sljedećih negativnih uticaja:

* produžavanje nepovoljnog uticaja pejzažnog izgleda terena,
* pogoršavanje stanja degradiranih površina zbog pojave erozije, klizišta i sl.,
* produžavanje negativnih uticaja na vazduh i okolno zemljište (podizanje prašine izazvane vjetrom, odnošenje materijala površinskim – atmosferskim vodama).

Osnovni cilj rekultivacije je da se prostoru, na kojem će biti vršena eksploatacija, da prirodna vrijednost slična ili bolja od prvobitne, što je, prema procijenjenim sadašnjim uslovima na ovom lokalitetu, sasvim moguće.

Crna Gora ima zakonske propise usaglašene sa standardima Evropske unije koji tretiraju rudarsku djelatnost, a u sklopu toga i obaveze Koncesionara za pridržavanje mjera zaštite životne i radne sredine i rekultivacije degradiranog prostora (Zakon o koncesijama, Zakon o rudarstvu i propisi iz oblasti zaštite životne sredine).

Zbog velike važnosti ove faze rada, zakonskim propisima utvrđena je obaveza izrade projektnih rješenja rekultivacije, izradom Glavnog rudarskog projekta (Pravilnik o sadržaju rudarskih projekata) ili izradom posebnog tehničkog projekta rekultivacije, koji je sastavni dio Glavnog rudarskog projekta.

Projektima se daju rješenja rudarsko-tehničke i biološke rekultivacije površina degradiranih izvođenjem rudarskih radova, uz uvažavanje uslova koji su utvrđeni Elaboratom o procjeni uticaja na životnu sredinu, vodnih uslova i sl.

Projekat se mora realizovati u fazama, odnosno radovi na rekultivaciji izvoditi sukcesivno, paralelno sa razvojem kopa. To znači da je sa radovima na rekultivaciji potrebno početi odmah po završetku svake etaže.

## 5.1 Zaključak

U skladu sa odredbom člana 71 Zakona o rudarstvu, koncesionar je dužan da u toku i po završetku radova na eksploataciji predmetne mineralne sirovine, a najkasnije u roku od jedne godine od dana završetka radova, privede zemljište na eksploatacionom polju namjeni prema Projektu rekultivacije zemljišta, odnosno da preduzme mjere zaštite životne sredine sadržane u Elaboratu o procjeni uticaja na životnu sredinu na koji je od strane organa državne uprave nadležnog za poslove zaštite životne sredine data saglasnost i mjere zaštite voda u skladu sa zakonom.

O naprijed navedenim mjerama izvještavaju se nadležno ministarstvo za rudarstvo i ministarstva nadležna za poslove poljoprivrede, vodoprivrede, zaštite životne sredine i nadležni organ lokalne uprave.

Za sanaciju i rekultivaciju, saglasno odredbi člana 73 Zakona o rudarstvu, koncesionar je dužan da od svake jedinice proizvoda mineralne sirovine mjesečno izdvaja sredstva za djelimičnu ili potpunu sanaciju zemljišta, a prema odobrenim projektima sanacije i rekultivacije.

Visina sredstava za sanaciju i rekultivaciju prostora na kojem se izvode rudarski radovi, način obračunavanja, plaćanja i korišćenja sredstava bliže je uređen Uredbom o visini sredstava za sanaciju i rekultivaciju prostora na kojem se izvode rudarski radovi, načinu obračunavanja, plaćanja i korišćenja tih sredstava (“Sl. list CG”, br. 51/11).

# UNAPREĐENJE ENERGETSKE EFIKASNOSTI

Radi efikasnog korišćenja energije, u skladu sa odredbama Zakona o efikasnom korišćenju energije („Sl.list CG“ br. 57/14, 3/15 i 25/19), Koncesionar je dužan da preduzima mjere za poboljšanje energetske efikasnosti.

Koncesionar je dužan da kroz izradu tehničke i projektne dokumentacije predvidi sprovođenje mjera za poboljšanje energetske efikasnosti, odnosno, ostvarivanje uštede energije i njeno racionalno korišćenje primjenom provjerenih savremenih tehnologija, čije je korišćenje ekonomski opravdano.

# 7. USLOVI KOJE JE DUŽAN DA ISPUNJAVA KONCESIONAR U POGLEDU TEHNIČKE

# OPREMLJENOSTI, FINANSIJSKE SPOSOBNOSTI I OSTALE REFERENCE I DOKAZE O

# ISPUNJAVANJU TIH USLOVA

Obaveze koncesionara u pogledu ispunjavanja uslova definisanih u ovom poglavlju su sljedeće:

* da, u skladu sa članom 51 stav 2 Zakona o koncesijama, u roku od 60 dana od dana zaključenja Ugovora o koncesiji, osnuje i registruje privredno društvo ili drugo pravno lice sa sjedištem u Crnoj Gori, koje će obavljati koncesionu djelatnost ili da proširi registraciju za vršenje koncesione djelatnosti;
* da obezbijedi svu potrebnu geološku i rudarsku dokumentaciju, odobrenja i saglasnosti potrebnih za zakonito izvođenje radova;
* da obezbijedi opremu i mehanizaciju saglasno verifikovanoj rudarskoj i tehničkoj dokumentaciji - oprema i mehanizacija treba da ispunjava uslove propisane pravilnicima o tehičkim normativima za izvođenje planirane vrste radova na predmetnom lokalitetu;
* da obezbijedi radnu snagu saglasno ovom Koncesionom aktu i rudarskoj i tehničkoj dokumentaciji - zaposleni moraju da ispunjavaju uslove (u pogledu stepena stručne spreme, radnog iskustva, obučenosti i ovlašćenja za vršenje tih poslova) u skladu sa Zakonom o rudarstvu;
* koncesionar je u obavezi da u roku od 90 dana, od dana zaključenja Ugovora o koncesiji, sprovede Elaborat (geodetski operat) o granicama područja uslovne parcelacije ili preparcelacije za područje za koje je dobijena koncesija kod nadležnog organa (katastra). Poslije potvrđivanja parcelacije (preparcelacije), od strane nadležnog organa, Koncesionar je dužan da dostavi kopiju plana i list nepokretnosti na kojima su ucrtane nove parcele, što dokazuje da je sprovedena parcelacija u skladu sa Tehničkim izvještajem.
* da izvršava finansijski dio u pogledu obaveza utvrđenih Ugovorom o koncesiji, u smislu plaćanja koncesione naknade, dostavljanja obnovljive godišnje bankarske garancije, izdvajanja sredstava za rekultivaciju, plaća naknadu za korišćenje nepokretnosti u državnoj imovini, dostavlja dokaz o osiguranju (polisa osiguranja) za period trajanja ugovora o koncesiji. Koncesionar mora da ostvaruje takve poslovne rezultate koji će mu omogućiti redovno poslovanje (redovno izmirivanje poreskih i drugih obaveza), a time i ispunjavanje ugovornih obaveza.

# MINIMALNI – POČETNI IZNOS KONCESIONE NAKNADE

Za korišćenje prava na eksploataciju mineralne sirovine, zakonskim propisima predviđeno je plaćanje koncesione naknade. Koncesionim aktom se utvrđuje minimalni - početni iznos koncesione naknade.

Minimalna koncesiona naknada utvrđuje se na osnovu Uredbe o kriterijumima i načinu obračuna iznosa minimalne koncesione naknade za ustupanje prava na istraživanje i eksploataciju mineralnih sirovina („Sl. list CG“, br. 37/11 i 40/16).

Navedenom Uredbom je utvrđeno da se minimalna koncesiona naknada određuje za eksploataciju mineralnih sirovina, tj. za period eksploatacije, a ne i za period koji je predviđen za detaljna geološka istraživanja.

## 8.1 Minimalni - početni iznos koncesione naknade za eksploataciju

Minimalna koncesiona naknada za eksploataciju (čl. 3 Uredbe) određuje se na osnovu sljedećih kriterijuma:

* rezervi mineralne sirovine koja je predmet koncesije;
* pripadnosti grupi ležišta;
* kvaliteta mineralne sirovine
* tržišne cijene mineralne sirovine.

### 8.1.1 Rezerve mineralne sirovine

Potencijalne geološke rezerve tehničko-građevinskog kamena (vulkanit) na lokalitetu “Piševska rijeka 2”, iznose 10.000.000 m3 č.s.m.

Prema minimalnom godišnjem kapacitetu od 30.000 m3 č.s.m. tehničko-građevinskog kamena (vulkanit), za period od 28 godina (period koncesije za eksploataciju) otkopalo bi se 840.000 m3 č.s.m tehničko-građevinskog kamena (vulkanit), u procesu dalje obrade sirovine, na godišnjem nivou dobilo bi se 45.000 m3 agregata različitih frakcija, što bi za period od 28 godina iznosilo 1.260.000 m3 tržišnog proizvoda.

### 8.1.2 Pripadnost grupi ležišta

Ležište tehničko-građevinskog kamena (vulkanit) “Piševska rijeka 2”, prema navedenoj Uredbi, a na osnovu postojećih karakteristika i očekivanih uslova za eksploataciju, svrstana je u treću grupu geogenih ležišta (G3).

Po tom osnovu procentni iznos za obračun minimalne- početne koncesione naknade (čl. 15 Uredbe) iznosi **7%** od tržišne vrijednosti eksploatacionih rezervi tehničko-građevinskog kamena (vulkanit), za koncesioni period za eksploataciju od 28 godina.

### 8.1.3 Kvalitet mineralne sirovine

Na predmetnom lokalitetu nisu vršena detaljna geološka istraživanja i na osnovu analogije sa ležištem sličnih geoloških karakteristika (Okruglićki krš) koje izgrađuju srednjetrijaske vulkanske stijene, keratofirskog sastava, očekuje se da se stijenska masa (vulkanit) sa ovog lokaliteta može koristiti kao tehničko-građevinski kamen i na osnovu rezultata ispitivanja koja su prikazana u dijelu *Kvalitet mineralne sirovine,* možemo pretpostaviti da će kvalitet ove mineralne sirovine zadovoljiti sve kriterijume važećih domaćih standarda u pogledu primjene u tehničko-građevinske svrhe.

### 8.1.4 Tržišna vrijednost rezervi

Na osnovu podataka, dostavljenih od Ministarstva kapitalnih investicija, kao nadležnog organa, prosječna ostvarena prodajna cijena proizvoda mineralne sirovine tehničko-građevinskog kamena (vulkanit) u Crnoj Gori u 2020. godin, (prema podacima iz Godišnjeg finansijskog izvještaja o poslovanju koncesionara), iznosi 26,5 €/m3  č.s.m, odnosno, **17,66 €/m3** agregata različitih frakcija.

Na osnovu usvojenih parametara, tržišna vrijednost rezervi tehničko-građevinskog kamena (vulkanit) koje se mogu otkopati, prema minimalnom godišnjem kapacitetu od 30.000 m3 č.s.m za 28 godina je:

**VP= 840.000 m3 č.s.m. x 1,5 x 17,66 €/m3 =22.251.600 € ili 794.700 €/godišnje**

## 8.2 Obračun minimalne koncesione naknade

Minimalna koncesiona naknada za eksploataciju (čl. 18 Uredbe) obračunava se po obrascu:

**MDN= VP x G**

gdje su

VP - vrijednost proizvodnje = **22.251.600 €** (za 28 godina)

VP - vrijednost godišnje proizvodnje = **794.700 €**

G - minimalni procentni iznos **(7%)**

**MDN = 22.251.600 € x 0,07=1 557 612 € (ukupno za 28 godina)**

**MDN=794.700 € x 0,07= 55 629 €/godišnje**

Koncesiona naknada (čl. 19 Uredbe) za eksploataciju sastoji se iz stalnog (SDN - nepromjenjivog) i promjenjivog (PDN) dijela naknade.

Obračunata minimalna koncesiona naknada predstavlja minimalni iznos stalnog (nepromjenjivog) dijela koncesione naknade:

- **Za period od 28 godina SDN = 1 557 612 €**

**- SDN (godišnje) = 55 629 €.**

Stalni dio koncesione naknade koji se utvrđuje Ugovorom o koncesiji, može, u zavisnosti od ponuda, biti veći od obračunatog minimalnog iznosa.

Zainteresovani ponuđači treba svojim ponudama, zasnovanim na pretpostavkama dugoročno održivog poslovanja i u zavisnosti od sopstvene ekonomsko-finansijske analize, da ponude godišnji obim proizvodnje i procentualni iznos za obračun koncesione naknade, koji ne mogu biti manji od elemenata na osnovu kojih je obračunat minimalni iznos naknade.

Ugovoreni godišnji iznos SDN Koncesionar plaća tokom konesionog perioda u jednakim polugodišnjim ratama do kraja juna, odnosno, decembra tekuće godine.

## 8.3 Promjenjivi dio koncesione naknade (PDN)

Promjenjivi dio naknade obračunava se godišnje po obrascu:

**PDN=VPx(G+K) > SDN (godišnjeg iznosa)**

gdje su:

VP - godišnja vrijednost proizvodnje obračunata na osnovu ostvarene godišnje proizvodnje mineralne sirovine i prosječne godišnje prodajne cijene priozvoda

G - ugovoreni procentualni iznos za pripadnost grupi ležišta (ne manji od 7 %)

K - vrijednost korektivnog faktora (po osnovu ostvarene proizvodnje, obračunati iznos se uvećava od 0 do 3%, čl. 21 Uredbe).

Promjenjivi dio naknade obračunava se u prvoj polovini tekuće, za pethodnu godinu. Uplata se vrši jedanput godišnje na osnovu Rješenja nadležnog organa.

Obračun PDN se vrši na osnovu sljedeće dokumentacije:

* godišnjeg tehničkog izvještaja;
* izvještaja o radu i ostvarenom prihodu po osnovu ostvarene proizvodnje mineralne sirovine; i
* dokaza o količinama i prosječno ostvarenim prodajnim cijenama jedinice proizvoda na domaćem

i stranom tržištu.

Dokumentaciju za obračun PDN podnosi koncesionar najkasnije do kraja marta tekuće, za prethodnu godinu.

# KRITERIJUMI ZA IZBOR NAJPOVOLJNIJE PONUDE

Kriterijumi na osnovu kojih se vrši vrednovanje ponuda su sljedeći:

|  |  |  |
| --- | --- | --- |
| **R.B.** | **K R I T E R I J U M I** | **Broj bodova** |
| **9.1** | Ponuđeni procentualni iznos za obračun koncesione naknade | **30** |
| **9.2** | Ponuđeni obim godišnje rudarske proizvodnje | **30** |
| **9.3** | Reference ponuđača | **15** |
| **9.4** | Finansijski aspekt-prosječni bruto prihod u posljednje tri godine | **10** |
| **9.5** | Finansijski aspekt-prosječni profit u posljednje tri godine | **10** |
| **9.6** | Kvalitet poslovnog plana i efekti na zapošljavanje i ekonomski razvoj | **5** |

## 9.1. Ponuđeni procentualni iznos za obračun koncesione naknade

Tačkom 8.1.2. Koncesionog akta – Pripadnost grupi ležišta, definisano je da se ležište tehničko-građevinskog kamena (vulkanit) “Piševska rijeka 2” , na osnovu postojećih karakteristika i očekivanih uslova za eksploataciju, svrstava u treću grupu geogenih ležišta (G3).

Po tom osnovu, shodno Uredbi o kriterijumima i načinu obračuna iznosa minimalne koncesione naknade za ustupanje prava na istraživanje i eksploataciju mineralnih sirovina, procentni iznos za obračun minimalne - početne koncesione naknade (čl. 15 Uredbe) iznosi **7%** od tržišne vrijednosti bilansnih ili eksploatacionih rezervi tehničko-građevinskog kamena (vulkanit), odnosno ukupnog tržišnog proizvoda, za koncesioni period za eksploataciju od 28 godina.

Ponuđači mogu ponuditi procentni iznos tržišne vrijednosti bilansnih ili eksploatacionih rezervi tehničko-građevinskog kamena koji je jednak ili veći od 7%.

Ovaj kriterijum se izračunava na sljedeći način:

**Kriterijum: P % / MP % x 30,**

gdje:

**P** % - označava % ponuđača

**MP** % - označava maksimalno ponuđeni % na tenderu

**30** - broj bodova za ovaj kriterijum

## 9.2. Ponuđeni obim godišnje rudarske proizvodnje

Tačkom 8.1.1. Koncesionog akta - Rezerve mineralne sirovine, definisano je da potencijalne rezerve lokaliteta tehničko-građevinskog kamena (vulkanit) “Piševska rijeka 2” , iznose 10.000.000 m3 č.s.m. Prema minimalnom godišnjem kapacitetu od 30.000 m3 č.s.m. tehničko-građevinskog kamena (vulkanit), za period od 28 godina (period koncesije za eksploataciju) otkopalo bi se 840.000 m3 č.s.m tehničko-građevinskog kamena (vulkanit). Od 30.000 m3 č.s.m. na godišnjem nivou u procesu dalje obrade sirovine dobilo bi se 45.000 m3 agregata različitih frakcija, što bi za period od 28 godina iznosilo 1.260.000 m3 tržišnog proizvoda.

Ponuđači mogu ponuditi obim godišnje rudarske proizvodnje koji je jednak ili veći od 30.000 m3 č.s.m.

Ovaj kriterijum se izračunava na sljedeći način:

**Kriterijum: PGP/MPGP x 30,**

gdje:

**PGP** - označava ponuđenu godišnju proizvodnju

**MPGP** - označava maksimalnu godišnju proizvodnju ponuđenu na tenderu

**30** - broj bodova za ovaj kriterijum

## 9.3 Reference ponuđača

Ponuđač treba da dokaže: postojanje iskustva u koncesionoj djelatnosti eksploatacije čvrstih mineralnih sirovina, odnosno iskustvo u obavljanju druge privredne djelatnosti koja podrazumijeva srodnu tehnologiju rada (probijanje puteva, proširenje postojećih puteva, probijanje tunela, izrada platoa, nasipa, usjeka, iskopa, izvođenje bušenja i miniranja), kao i poštovanje izvršavanja ugovornih obaveza, u smislu dostavljanja, izmedju ostalog, liste izvršenih poslova koji su izvedeni ili se realizuju u posljednje tri godine, sa rokovima izvođenja radova, uključujući vrijednost, vrijeme i lokaciju izvođenja, uz dostavljanje potvrde o izvršenim poslovima i načinu na koji su isti obavljeni od strane poslovnih partnera ponuđača.

U proceduru bodovanja ulaze reference potvrđene od strane Tenderske komisije.

Ponuđač koji ne dokaže ili ne dostavi reference dobija 0 bodova.

**Kriterijum: BPR / NBPR x 15,**

**gdje:**

**BPR**- označava broj potvrđenih referenci

**NBPR**- označava najveći broj potvrđenih referenci

**15**- označava broj bodova za ovaj kriterijum

Ponuđač sa najvećim brojem potvrđenih referenci dobija maksimalni broj bodova, dok ostali ponuđači dobijaju proporcionalno manji broj bodova u skladu sa navedenom formulom.

## 9.4. Finansijski aspekt – Prosječni bruto prihod ponuđača u posljednje tri godine

Ovaj kriterijum se izračunava na sljedeći način:

**Kriterijum: PBP / MBP x 10,**

gdje:

**PBP –** označava prosječni bruto prihod ponuđača za posljednje tri godine

**MBP –** označava maksimalni prosječni bruto prihod za posljednje tri godine od ponuda koje se upoređuju

**10 –**označava broj bodova po ovom kriterijumu

Za ponuđače koji su registrovani u periodu kraćem od posljednje tri godine, prosjek se određuje po broju godina poslovanja, s tim da je jedna godina poslovanja obavezni minimum.

## 9.5. Finansijski aspekt – Prosječni profit ponuđača u posljednje tri godine

Ovaj kriterijum se izračunava na sljedeći način:

**Kriterijum: PBP / MBP x 10,**

gdje:

**PBP –** označava prosječni profit ponuđača za posljednje tri godine

**MBP –** označava maksimalni prosječni profit za posljednje tri godine od ponuda koje se upoređuju

**10 –**označava broj bodova po ovom kriterijumu

Za ponuđače koji su registrovani u periodu kraćem od posljednje tri godine, prosjek se određuje po broju godina poslovanja, s tim da je jedna godina poslovanja obavezni minimum.

## 9.6. Kvalitet poslovnog plana i efekti na zapošljavanje i ekonomski razvoj

Ponuđač je dužan da u skladu sa parametrima iz Koncesionog akta opiše poslovni plan za realizaciju koncesije i efekte realizacije koncesije na zapošljavanje i ekonomski razvoj.

Poslovni plan treba da sadrži planirana investiciona ulaganja za realizaciju koncesije (ulaganja u nabavku opreme i mehanizacije, u izgradnju infrastrukturnih objekata i u izradu projektne i ostale tehničke dokumentacije, ulaganja u procese pripreme mineralnih sirovina, procese primarne prarade, primarni agregati itd..), zapošljavanje radne snage u procesu eksploatacije, pripreme i primarne prerade, plasman proizvoda na tržište, eventualna valorizacija mineralne sirovine putem prerade itd.

Najveći broj bodova po ovom kriterijumu će se dati ponuđaču koji predstavi poslovni plan, zasnovan na pretpostavkama dugoročno održivog poslovanja, koji je najubjedljivije i najrealnije usklađen sa parametrima datim u Koncesionom aktu.

# 10. SPISAK POTREBNE TEHNIČKE DOKUMENTACIJE SA USLOVIMA ZA NJENU IZRADU,

# ODOBRENJA, SAGLASNOSTI I MIŠLJENJA ZA OBAVLJANJE KONCESIONE DJELATNOSTI

## Geološka istraživanja

Tokom eksploatacije, shodno odredbama Zakona o geološkim istraživanjima, budući Koncesionar je dužan da izvodi geološka istraživanja u cilju povećanja ukupnih rezervi mineralne sirovine.

Tokom koncesionog perioda budući Koncesionar je dužan da, u skladu sa odredbama Zakona o geološkim istraživanjima, dostavlja nadležnom državnom organu za rudarstvo i geološka istraživanja svake pete godine na ovjeru Elaborat o kasifikaciji, kategorizaciji i proračunu rezervi mineralne sirovine, sa stanjem na dan 31. decembar prethodne godine, koji se izrađuje na osnovu posebnih propisa.

## Eksploatacija mineralne sirovine

### 10.1.1. Odobrenje za eksploataciju mineralne sirovine na eksploatacionom polju

Odobrenje za eksploataciju mineralne sirovine na eksploatacionom polju, u skladu sa članom 33 Zakona o rudarstvu, izdaje Ministarstva kapitalnih investicija;na zahtjev investitora. Uz zahtjev se dostavlja i sljedeća dokumentacija:

* ugovor o koncesiji;
* situaciona karta u razmjeri 1:10.000 (ili većoj) sa ucrtanim granicama eksploatacionog polja, javnim saobraćajnicama, rudarskim radovima i drugim objektima koji se nalaze na eksploatacionom polju, opisom granica, nazivom eksploatacionog polja i naznačenjem opštine na čijoj se teritoriji nalazi;
* potvrdu o bilansnim rezervama mineralnih sirovina koja se izdaje u skladu sa važećim propisima o klasifikaciji i kategorizaciji rezervi;
* studija izvodljivosti eksploatacije ležišta mineralnih sirovina sa prikazom uslova i načina eksploatacije i pripreme mineralnih sirovina sa dinamikom izvođenja radova i podacima o metanoobilnosti, zaprašenosti i zavodnjenosti, oplemenjivanju, upotrebi i plasmanu, mjerama zaštite i sanacije životne sredine kao i podacima o tehničkoj opremljenosti i stručnim kadrovima;
* mišljenje nadležnog organa za zaštitu životne sredine na studiju izvodljivosti eksploatacije;
* akt organa nadležnog za poslove urbanizma u pogledu usaglašenosti planirane eksploatacije mineralnih sirovina sa odgovarajućim prostornim, odnosno urbanističkim planovima;
* licenca za izvođenje radova;
* drugi podaci od značaja za izdavanje odobrenja na zahtjev nadležnog organa.

#### **10.1.2. Odobrenje za izvođenje radova po rudarskom projektu**

Nakon dobijanja odobrenja za eksploataciju mineralne sirovine na eksploatacionom polju, pristupa se izradi rudarske tehničke dokumentacije – rudarskog projekta eksploatacije.

Rudarski projekat izrađuje se za izgradnju novih rudarskih objekata, sistema otvaranja i pripreme rudarskih objekata radi eksploatacije mineralne sirovine. Rudarski projekat podliježe tehničkoj kontroli (reviziji), koju vrši nadležni organ preko stručne komisije ili pravnog lica koje ima Licencu za izradu rudarskih projekata.

Odobrenje za izvođenje radova po rudarskom projektu, u skladu sa članom 53 Zakona o rudarstvu, izdaje Ministarstva kapitalnih investicija na zahtjev investitora. Uz zahtjev se dostavlja i sljedeća dokumentacija:

* rudarski projekat sa revizionom klauzulom;
* potvrda-saglasnost organa koji je izdao uslove da je rudarski projekat urađen u skladu sa izdatim uslovima;
* urbanističko-tehnički uslovi;
* dokaz o pravu svojine ili korišćenja na zemljištu, odnosno službenosti za najmanje dvije godine eksploatacije mineralne sirovine prema dinamici utvrđenoj koncesionim pravom;
* saglasnost organa državne uprave nadležnog za poslove zaštite životne sredine na elaborat procjene uticaja na životnu sredinu ili odluku da nije potrebno vršiti procjenu uticaja koje se izdaju u skladu sa posebnim propisom;
* vodoprivredna saglasnost na projekte kada eksploatacija mineralnih sirovina utiče na režim voda;
* saobraćajna saglasnost za pristup javnim saobraćajnicama;
* licenca za izvođenje radova;
* dokaz o plaćenoj naknadi za promjenu namjene korišćenja poljoprivrednog zemljišta.

Za izgradnju rudarskih objekata i postrojenja dostavlja se i dokumentacija u skladu sa propisima o građenju u zavisnosti od vrste objekta i utvrđenih uslova za izradu tehničke dokumentacije, a naročito sljedeće saglasnosti: elektro-energetska, zaštite na radu, sanitarna, protivpožarna, vodovodna, za priključenje na telekomunikacionu mrežu.

### 10.1.3. Odobrenje za upotrebu rudarskih objekata

Izgrađeni rudarski objekti ili djelovi rudarskih objekata koji se mogu samostalno koristiti, prije početka korišćenja, podliježu tehničkom pregledu, koji obuhvata pregled: rudarskih i građevinskih radova, električnih postrojenja, uređaja i instalacija i rudarske opreme i postrojenja.

Tehničkim pregledom utvrđuje se usklađenost izvedenih radova sa tehničkom dokumentacijom na osnovu koje je izdato odobrenje za izvođenje radova, tehničkim propisima čija je primjena obavezna pri izgradnji rudarskih objekata i mjerama i normativima zaštite na radu i zaštite životne sredine. Troškove tehničkog pregleda snosi investitor.

Tehnički pregled i odobrenje za upotrebu rudarskih objekata ili dijela objekta vrši nadležni organ preko stručne komisije ili pravnog lica u skladu sa propisima o izgradnji objekata.

Ako je za izdavanje odobrenja za upotrebu rudarskih objekata posebnim zakonom propisana obaveza prethodnog pribavljanja saglasnosti ili dozvole drugih organa ili organizacija, uz zahtjev za izdavanje odobrenja podnosi se i saglasnost, odnosno, dozvola.

## 11. HRONOLOGIJA IZRADE TEHNIČKE DOKUMENTACIJE I PRIBAVLJANJE ODOBRENJA I SAGLASNOSTI ZA IZVOĐENJE RUDARSKIH RADOVA

**Korak 1** Izdavanje Licence za izvođenje rudarskih radova;

**Korak 2** Izrada rudarskog projekta i njegova revizija;

**Korak 3** Dobijanje odobrenja za eksploataciju mineralne sirovine na eksploatacionom polju;

**Korak 4** Dobijanje odobrenja za izvođenje radova po rudarskom projektu;

**Korak 5** Tehnički prijem rudarskih objekata.

# 12. OSNOVNI ELEMENTI TENDERSKE DOKUMENTACIJE (JAVNI OGLAS,

# DOKUMENTACIJA VEZANA ZA PONUDU)

Tendersku dokumentaciju čine sljedeća dokumenta:

* Koncesioni akt;
* Dokumentacija vezana uz ponudu;
* Javni oglas;
* Uputstvo za podnošenje ponuda i
* Nacrt ugovora o koncesiji.

## 12.1 Dokumentacija koja se prilaže uz ponudu

Shodno članu 23 Zakona o koncesijama nepodobni da učestvuju na javnom nadmetanju za davanje koncesija su ponuđači:

1. nad kojima je pokrenut postupak stečaja u skladu sa zakonom kojim se uređuje stečaj;
2. koji su pravosnažnom presudom osuđeni za krivično djelo: kriminalnog udruživanja, stvaranje kriminalne organizacije; davanje mita; primanje mita; davanje mita u privrednom poslovanju; primanje mita u privrednom poslovanju; prevare; terorizma; finansiranje terorizma; terorističko udruživanje; učestvovanje u stranim oružanim formacijama; pranja novca; trgovine ljudima; trgovine maloljetnim licima radi usvojenja; zasnivanje ropskog odnosa i prevoz lica u ropskom položaju;
3. koji imaju neizmirene obaveze po osnovu plaćanja svih poreza i doprinosa u skladu sa propisima država u kojima imaju sjedišta;
4. sa kojima je zbog neispunjavanja obaveza raskinut ugovor o koncesiji zaključen u skladu sa ovim zakonom;
5. koji imaju obaveze po osnovu kazni izrečenih u krivičnom i prekršajnom postupku;
6. čiji podaci o poslovanju, svojini, finansijskim i fiskalnim evidencijama iz države u kojoj imaju sjedište, odnosno prebivalište, nijesu dostupni nadležnim organima Crne Gore;
7. čije je odgovorno lice odnosno njegov zakonski zastupnik pravosnažno osuđivan za krivično djelo iz tačke 2 ovog stava.

Izuzetno od tačke 3 ovog člana neće se smatrati da je ponuđač nepodoban da učestvuje na javnom nadmetanju za davanje koncesija, koji dokaže da nema obavezu plaćanja odnosno da mu je odobreno odlaganje plaćanja poreza i doprinosa, koje blagovremeno izvršava.

S tim u vezi, u cilju dokazivanja da je ponuđač podoban da učestvuje u postupku javnog nadmetanja, neophodno je dostaviti sljedeću dokumentaciju:

* Izvod iz sudskog, ili drugog odgovarajućeg registra države u kojoj ponuđač ima sjedište- dokaz izdaje CRPS;
* dokaz da protiv ponuđača nije pokrenut postupak stečaja - dokaz/potvrdu izdaje Privredni sud;
* dokaz da ponuđač, kao i odgovorno lice ponuđača, odnosno izvršni direktor I ovlašćeni zastupnik nijesu pravosnažno osuđivani za krivično djelo kriminalnog udruživanja, stvaranje kriminalne organizacije; davanje mita; primanje mita; davanje mita u privrednom poslovanju; primanje mita u privrednom poslovanju; prevare; terorizma; finansiranje terorizma; terorističko udruživanje; učestvovanje u stranim oružanim formacijama; pranja novca; trgovine ljudima; trgovine maloljetnim licima radi usvojenja; zasnivanje ropskog odnosa i prevoz lica u ropskom položaju – dokaz/potvrdu izdaje Ministarstvo pravde, ljudskih i manjinskih prava, a za fizička lica dokaz/potvrdu izdaje nadležni Osnovni sud;
* dokaz da je ponuđač izmirio obaveze po osnovu svih poreza i doprinosa u skladu sa propisima država u kojima imaju sjedišta– dokaz/e izdaje/u poreski organ/i uprave na državnom i lokalnom nivou;
* dokaz da ponuđač nema raskinut ugovor o koncesiji zbog neispunjenja obaveza – dokaz izdaje Komisija za koncesije;
* dokaz da ponuđač nema neizmirenih obaveza po osnovu kazni izrečenih u krivičnom ili prekršajnom postupku - dokaz/potvrdu izdaje Ministarstvo pravde,ljudskih i manjinskih prava .

Navedeni dokazi ne smiju biti stariji od 60 (šezdeset) dana od dana otvaranja ponuda.

Ukoliko država u kojoj ponuđač ima sjedište ne izdaje navedene dokaze, ovi dokazi mogu biti zamijenjeni izjavom ponuđača pod krivičnom i materijalnom odgovornošću, odnosno ukoliko u državi u kojoj je sjedište ponuđača nema zakonskih odredbi koje se tiču izjava pod krivičnom i materijalnom odgovornošću, izjavom datom pred nadležnim sudskim ili upravnim organom ili notarom.

U slučaju da Ponuđač nastupa kao konzorcijum kompanija, onda je za svakog člana konzorcijuma neophodno dostaviti dokaze kojima se potvrđuje da je član podoban da učestvuje u postupku javnog nadmetanja, kao i ugovor o konzorcijumu, koji izričito predviđa:

* da će svi članovi konzorcijuma biti solidarno odgovorni za izvršenje Ugovora u skladu sa njegovim uslovima;
* procenat učešća u konzorcijumu;
* obaveze svakog člana konzorcijuma i
* ovlašćenje jednog člana koji će istupati u ime konzorcijuma.

Vlasnička struktura u koncesionom društvu mora odgovarati procentu učešća članova u konzorcijumu utvđenom prilikom podnošenja ponude i ista se ne može mijenjati bez saglasnosti koncedenta.

Pored navedenog, ponuđač je dužan dostaviti i:

* Bankarsku garanciju ponude u skladu sa Uputstvom za podnošenje ponuda i
* Popunjeni Obrazac iz Uputstva za podnošenje ponuda.

## 12.2 Javni oglas

Javni oglas, u skladu sa odredbom člana 21 Zakona o koncesijama, objavljuje se u “Službenom listu Crne Gore”, najmanje u jednom dnevnom štampanom mediju koji se distribuira na teritoriji cijele Crne Gore i na Internet stranici nadležnog organa, odnosno, u ovom slučaju Ministarstva kapitalnih investicija.

Javni oglas za dodjelu predmetne koncesije sadrži sljedeće:

* opis predmeta koncesije, granice istražno-eksploatacionog prostora;
* osnovne elemente Koncesionog akta;
* adresu i rok za dostavljanje ponude na Javni oglas;
* kriterijume za učešće na Javnom oglasu;
* pravila prema kojima se Javni oglas sprovodi;
* način dostavljanja ponude;
* datum, vrijeme i mjesto otvaranja prispjelih ponuda na Javni oglas;
* rok u kome se ponuda na Javni oglas može povući;
* određivanje vrste ponude (tehničke i finansijske ili samo finansijske ponude);
* podatke o visini i obliku depozita i garancije i perioda za koji se traže;
* uslove, rok i način vraćanja depozita i garancije;
* ime lica zaduženog za davanje relevantnih informacija u postupku Javnog oglasa;
* vrijeme i mjesto na kojem se može preuzeti Koncesioni akt i Tenderska dokumentacija, kao i cijena Tenderske dokumentacije u visini troškova njene izrade.

Javni oglas, nakon objavljivanja, nadležni organ može izmijeniti, osim elemenata utvrđenih Koncesionim aktom. Izmjena Javnog oglasa se objavljuje na način na koji je objavljen osnovni tekst Javnog oglasa, s tim što se rok za dostavljanje ponuda produžava za vrijeme koje je proteklo od dana objavljivanja Javnog oglasa.

## 12.3 Ugovor o koncesiji

Sastavni dio Tenderske dokumentacije je i Nacrt ugovora o koncesiji, koji je dat kao Prilog Koncesionog akta.

## 12.4 Uputstvo za podnošenje ponuda

Sastavni dio Tenderske dokumentacije je i Uputstvo za podnošenje ponuda, koje je dato kao Prilog Koncesionog akta.

# 13. SPISAK PROPISA KOJI SE PRIMJENJUJE U POSTUPKU DAVANJA KONCESIJE I U VRŠENJU KONCESIONE DJELATNOSTI

Propisi koji se primijenjuju u postupku davanja koncesije i vršenja koncesione djelatnosti:

* Zakon o koncesijama (“Sl. list CG”, br. 8/09 i 73/19);
* Uredba o bližem načinu sprovođenja postupka javnog nadmetanja u otvorenom i dvostepenom postupku davanja koncesije (“Sl. list CG”, br. 8/09);
* Zakon o rudarstvu („Sl. list CG“, br. 65/08, 74/10 i 040/11);
* Zakon o geološkim istraživanjima (‘’Sl. list RCG’’, br. 28/93, 27/94, 42/94 i 26/07 i „Sl. list CG“, br. 28/11);
* Zakon o zaštiti i zdravlju na radu („Sl. list CG“, br. 34/14 i 44/18);
* Zakon o planiranju prostora i izgradnji objekata (“Sl. list CG”, br. 64/17, 44/18, 63/18, 11/19 i 82/20);
* Zakon o procjeni uticaja na životnu sredinu („Sl. list RCG“, br. 75/18);
* Zakon o zaštiti prirode („Sl. list CG“, br. 54/16 i 18/19);
* Zakon o životnoj sredini („Sl. list CG“, br. 52/16 i 73/19);
* Zakon o zaštiti kulturnih dobara Crne Gore („Sllist CG“, br. 49/10, 40/11, 44/17 i 18/19);
* Zakon o državnoj imovini (“Sl. list CG”, br. 21/09 i 40/11);
* Uredba o kriterijumima i načinu obračuna iznosa minimalne koncesione naknade za ustupanje prava na istraživanje i eksploataciju mineralnih sirovina („Sl. list CG“, br. 37/11 i 40/16);
* Uredba o visini sredstava za sanaciju i rekultivaciju prostora na kojem se izvode rudarski radovi, način obračunavanja, plaćanja i korišćenja tih sredstava („Sl. list CG“, br. 51/11);
* Pravlnik o klasifikaciji, kategorizaciji i proračunu rezervi čvrstih mineralnih sirovina i vođenju evidencije o njima („Sl. list SFRJ“, br. 53/79);
* Pravilnik o rudarskim mjerenjima („Sl. list RCG“, br. 26/94);
* Pravilnik o izradi projekata geoloških istraživanja („Sl. list SRCG“, br. 9/85 i 16/85);
* Pravilnik o sadržini rudarskih projekata („Sl. list CG“, br. 74/09);
* Pravilnik o sadržaju zahtjeva i dokumentaciji za izdavanje dozvole za preradu i/ili zbrinjavanje otpada iz rudarstva ("Službeni list Crne Gore", br. 78/16)
* Pravilnik o tehničkim normativima za površinsku eksploataciju ležišta mineralnih sirovina („Sl. list SFRJ“, br. 62/87);
* Uputstvo o izradi godišnjeg tehničkog izvještaja i godišnjeg finansijskog izvještaja o poslovanju koncesionara koji imaju pravo na eksploataciju mineralnih sirovina („Sl. list RCG“, br. 10/95) i
* ostali propisi

**Napomena**

Prikazani parametri i podaci predstavljaju samo okvirnu ocjenu ekonomske opravdanosti investicije i nijesu garancija investitorima na osnovu koje imaju pravo na bilo kakvu štetu, već ponuđač prihvata kompletan rizik prilikom podnošenja ponude.

**P R I L O Z I**

**1.**  Nacrt Ugovora

* Prilog 1 – obrazac bankarske garancije za fazu detaljnih geoloških istraživanja
* Prilog 2 – obrazac bankarske garancije za ispunjavanje ugovornih obaveza
* Prilog 3 – obrazac bankarske garancije za rekultivaciju
* Prilog 4- Tehnički izvještaj sa koordinatama graničnih tačaka istražno-eksploatacionog prostora “Piševska rijeka 2” .

**2.** Prilozi i uputstva

* Obrazac A – Podaci o ponuđaču
* Obrazac B – Tehnička ponuda
* Obrazac C – Forma bankarske garancije za ponudu
* Prilog 5 – Uputstvo za podnošenje ponuda

**3.** Javni poziv